CELEX: 62009CB0217
Language: fi
Date: 2010-12-17 00:00:00
Title: Asia C-217/09: Unionin tuomioistuimen määräys (seitsemäs jaosto) 17.12.2010 (Tribunale Amministrativo Regionale per il Piemonten (Italia) esittämä ennakkoratkaisupyyntö) — Maurizio Polisseni v. Azienda Sanitaria Locale N. 14 V.C.O. ja Antonio Giuliano (Työjärjestyksen 104 artiklan 3 kohdan ensimmäinen alakohta — SEUT 49 artikla — Sijoittautumisvapaus — Kansanterveys — Apteekit — Läheisyys — Väestön lääkehuolto — Apteekkilupa — Apteekkien alueellinen jakauma — Väestötiheyttä koskevaan kriteeriin perustuvien rajoitusten käyttöönotto — Apteekkien välinen vähimmäisetäisyys)

16.4.2011   
            
            
               FI
            
            
               Euroopan unionin virallinen lehti
            
            
               C 120/2
            
         Unionin tuomioistuimen määräys (seitsemäs jaosto) 17.12.2010 (Tribunale Amministrativo Regionale per il Piemonten (Italia) esittämä ennakkoratkaisupyyntö) — Maurizio Polisseni v. Azienda Sanitaria Locale N. 14 V.C.O. ja Antonio Giuliano
   (Asia C-217/09) (1)
   
   (Työjärjestyksen 104 artiklan 3 kohdan ensimmäinen alakohta - SEUT 49 artikla - Sijoittautumisvapaus - Kansanterveys - Apteekit - Läheisyys - Väestön lääkehuolto - Apteekkilupa - Apteekkien alueellinen jakauma - Väestötiheyttä koskevaan kriteeriin perustuvien rajoitusten käyttöönotto - Apteekkien välinen vähimmäisetäisyys)
   2011/C 120/02
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale Amministrativo Regionale per il Piemonte
   
      Asianosaiset
   
   
      Kantaja: Maurizio Polisseni
   
      Vastaajat: Azienda Sanitaria Locale N. 14 V.C.O. Omegna ja Antonio Giuliano
   
      Oikeudenkäynnin kohde
   
   Ennakkoratkaisupyyntö — Tribunale Amministrativo Regionale del Piemonte — EY 43, EY 152 ja EY 153 artiklan tulkinta — Uusien apteekkien avaaminen — Kansallinen lainsäädäntö, jossa säädetään apteekin toimipaikan siirtämiseen tarvittavan luvan myöntämisen edellytykseksi tietystä vähimmäisetäisyydestä apteekkien välillä.
   
      Määräysosa
   
   
               1)
            
            
               SEUT 49 artiklaa on tulkittava siten, että sen kanssa ristiriidassa ei lähtökohtaisesti ole sellainen pääasiassa kyseessä olevan kaltainen kansallinen säännöstö, jossa apteekkien sijoittamista rajoitetaan siten, että
               
                           —
                        
                        
                           kullakin lääkehuollon alueella voidaan lähtökohtaisesti perustaa vain yksi apteekki 4 500:aa tai 5 000:aa asukasta kohti, ja
                        
                     
                           —
                        
                        
                           uuden apteekin ja jo olemassa olevien apteekkien välillä on oltava vähimmäisetäisyys, joka on pääsääntöisesti 200 metriä.
                        
                     
         
               2)
            
            
               SEUT 49 artiklan kanssa ristiriidassa on kuitenkin tällainen kansallinen säännöstö siltä osin kuin 4 000 tai 5 000 asukkaan tai 200 metrin pääsäännöt ovat kullakin sellaisella maantieteellisellä alueella, jolla on väestöä koskevia erityispiirteitä, esteenä sille, että perustetaan riittävä määrä apteekkeja, joilla voidaan taata asianmukainen apteekkipalvelu, minkä tarkastaminen on kansallisen tuomioistuimen tehtävänä.
            
         
      (1)  EUVL C 205, 29.8.2009.